แต่งหน้าบ่อย ควรบำรุงผิวอย่างไรไม่ให้พัง – BarbieShop.net
ผู้หญิงส่วนมากแต่งหน้าเป็นประจำเพื่อให้สวยดูดีขึ้น มีความมั่นใจในตัวเองมากกว่าเดิม ผิวเรียบเนียน สีผิวสม่ำเสมอ ปกปิดจุดบกพร่องบนหน้า รอยคล้ำใต้ตา กลบสิวและรูขุมขนกว้าง การแต่งหน้าไม่เพียงแต่จะทำให้สวยขึ้นเท่านั้น ผลิตภัณฑ์เครื่องสำอางยังมีส่วนผสมครีมบำรุงผิว ช่วยปกป้องผิวจากแสงแดด แต่เครื่องสำอางติดผิวหน้านานเท่าไหร่ ก็ยิ่งทำให้เกิดความมัน รูขุมขุนอุดตัน อักเสบเป็นสิว กลายเป็นว่าเรากำลังซ่อนผิวหน้าพังอยู่เบื้องหลังเครื่องสำอาง หากคุณแต่งหน้าบ่อย ก็จำเป็นต้องปล่อยให้ผิวได้พักผ่อนบ้าง ทำอย่างไรให้ผิวแข็งแรง ดูอ่อนเยาว์ เรามีคำแนะนำดังต่อไปนี้
1.ใช้คลีนเซอร์หรือแผ่นเช็ดผิวหน้า
การเลือกเครื่องสำอางที่มีคุณภาพและเหมาะสมกับสภาพผิวเป็นเรื่องสำคัญ แต่สิ่งสำคัญกว่าคือการล้างหน้าให้สะอาดหมดจด ไม่ทิ้งสารเคมีหรือเครื่องสำอางตกค้างบนผิวจนเกิดการอุดตันรูขุมขนทำให้อักเสบเป็นสิว เกิดริ้วรอย และรูขุมขนกว้าง ไม่ว่าจะผ่านวันที่เหน็ดเหนื่อยขนาดไหน ต้องไม่ล้มตัวลงนอนทั้งที่ยังไม่ล้างเมคอัพออกจากผิวหน้า เนื่องจากเหงื่อ ความมันและแบคทีเรียจะกระตุ้นให้เกิดสิว เกิดปัญหาผิวและริ้วรอยตามมา อีกทั้งผลิตภัณฑ์เครื่องสำอางกันน้ำทั้งรองพื้น ครีมกันแดด และมาสคาร่าติดทนติดนาน ล้างออกยากทำให้ผิวหน้าไม่สะอาด ควรใช้คลีนเซอร์หรือผลิตภัณฑ์สำหรับทำความสะอาดผิวหน้าเช็ดเครื่องสำอางออกอย่างเบามือ ไม่ต้องเช็ดหน้าแรงหรือใช้เวลาล้างหน้านานจนผิวหน้าแห้งลอกเกิดการระคายเคือง ทำให้ผิวเสียสมดุลจนอ่อนแอ
หลายคนมีความเข้าใจผิดว่าผลิตภัณฑ์คลีนเซอร์เช็ดหน้าจนไม่มีคราบเครื่องสำอางให้เห็นเท่ากับหน้าสะอาดแล้ว ความจริงยังไม่สะอาดเพียงพอ ต้องล้างหน้าด้วยโฟมและน้ำสะอาดเพื่อให้แน่ใจว่าสะอาดจริง ไม่หลงเหลือสารเคมี เครื่องสำอางและสิ่งสกปรกอยู่แล้ว หลังจากใช้สำลีชุบเมคอัพรีมูฟเวอร์เช็ดหน้าจนใบหน้าสะอาดหมดคราบเครื่องสำอางแล้ว ล้างด้วยน้ำสะอาดและโฟมล้างหน้าที่เหมาะกับสภาพผิว เลือกผลิตภัณฑ์ที่อ่อนโยน ปราศจากน้ำหอมและสารก่อการระคายเคือง ไม่มีความเป็นด่างรุนแรงเพื่อช่วยคงความชุ่มชื้น หลังล้างหน้าผิวเนียนนุ่มไม่แห้งตึง ขั้นตอนการล้างหน้าควรเริ่มด้วยการใช้น้ำอุ่นเพื่อเปิดรูขุมขนก่อน ระหว่างล้างหน้าให้ถูวนเบา ๆ เพื่อทำความสะอาดอย่างล้ำลึก เสร็จแล้วล้างด้วยน้ำเย็นเพื่อปิดรูขุมขนทำให้ผิวหน้ากระชับและอ่อนเยาว์ด้วย
3.เลือกใช้ครีมบำรุงที่เหมาะกับผิวตนเอง
หากเราล้างหน้าไม่สะอาด นอกจากสิ่งสกปรกจะสะสมจนเกิดปัญหาสิวตามมาแล้ว การบำรุงผิวในขั้นตอนต่อไปจะไม่มีประสิทธิภาพเท่าที่ควรอีกด้วย หลังล้างหน้าควรทาครีมบำรุงผิวทันที เพื่อให้หน้าที่ยังชุ่มชื้นดูดซึมครีมบำรุงผิวได้ดีที่สุด ทุกวันนี้ผลิตภัณฑ์บำรุงผิวมีให้เลือกมากมาย ไม่จำเป็นต้องใช้ของดีราคาแพง เพราะสิ่งสำคัญคือการเลือกใช้ให้เหมาะกับประเภทผิวของตนเอง คนผิวธรรมดาโชคดีกว่าที่เลือกใช้ผลิตภัณฑ์ได้หลายชนิด โดยพิจารณาเนื้อครีมที่เหมาะสมกับสภาพอากาศ ในช่วงอากาศเย็นอาจใช้ครีมบำรุงผิวที่เข้มข้นขึ้น สำหรับผิวมันต้องพิถีพิถันใช้โลชั่นหรือเซรั่มเนื้อบางเบาเพื่อควบคุมสมดุลของผิวไม่ทำให้หน้ามันเพิ่มขึ้น ผิวแห้งใช้ครีมเข้มข้นเพื่อเพิ่มความชุ่มชื้นและปกป้องผิวไม่ให้สูญเสียน้ำ ส่วนผิวผสมต้องเลือกใช้ผลิตภัณฑ์ใหม่เหมาะกับผิวหน้าแต่ละส่วน เพื่อให้ผิวเกิดสมดุลไม่แห้งหรือมันเกินไป ผิวต้องการการพักผ่อนแต่การดูแลผิวหน้าด้วยครีมบำรุงยังคงมีความจำเป็น หลังจากที่ใบหน้าผจญกับมลภาวะมาตลอดทั้งวัน การหาทางบำรุงและดูแลรักษาผิวปรับให้เหมาะสมไปตามสภาพโดยคำนึงถึงสิ่งที่จะเกิดขึ้นกับผิวหน้าในภายหลังและป้องกันผลเสียที่อาจตามมา
4.หน้าสด ไม่ใช้เครื่องสำอาง
การใช้เครื่องสำอางปกปิดใบหน้าตลอดเวลาไม่ดีสำหรับผิวของเรา หลังกลับจากทำงานควรเช็คเมคอัพออกอย่างพิถีพิถัน ล้างหน้าให้สะอาดทุกครั้ง ในวันหยุดไม่ต้องออกนอกบ้าน มีโอกาสบำรุงและดูแลรักษาผิวหน้า แนะนำควรหลีกเลี่ยงการเมคอัพโดยสิ้นเชิง เพื่อให้ผิวหน้าได้พักผ่อนปลอดเครื่องสำอางบ้าง หรืออาจทาครีมบำรุงผิวเนื้อบางเบาเพิ่มความชุ่มชื้น สำหรับคนที่จำเป็นต้องแต่งหน้าเสมอ แนะนำว่าอย่าแต่งหน้าจัดเต็มจนผิวหน้าไม่ได้หายใจ เพราะผิวที่พอกสารเคมีทั้งวันจะปรับตัวดูหนาขึ้น มีรอยย่นมากขึ้น
5.ปัญหาเรื่องสิว
สำหรับคนที่มีปัญหาสิว การล้างหน้าและบำรุงผิวต้องเพิ่มการรักษาและป้องกันสิวด้วย การแต่งหน้าแม้ว่าจะใช้เครื่องสำอางที่ดี แต่ธรรมชาติของผิวอาจเสี่ยงที่จะเกิดปัญหาสิวอยู่เสมอ โดยเฉพาะคนที่แต่งหน้าเป็นประจำ จึงต้องหาวิธีป้องกันการเกิดสิวไว้ก่อน ครีมบำรุงผิวหลายชนิดมีเนื้อบางและซึมเข้าสู่ผิวง่าย ไม่ก่อปัญหาหน้ามันมากขึ้น ไม่มีส่วนผสมที่ทำให้ผิวแพ้และระคายเคือง มีวิตามินธรรมชาติที่กระตุ้นการสร้างเซลล์ผิวใหม่ ช่วยลดรอยสิวและผิวดูเรียบเนียน
6.ขจัดเซลล์ผิวที่ตายออกไป
การขัดผิวเป็นวิธีง่าย ๆ ที่ช่วยลดสิวอุดตันรูขุมขน หากการล้างหน้าไม่สะอาดเพียงพอ การขจัดเซลล์ผิวอย่างน้อยสัปดาห์ละครั้งช่วยผลัดผิวคล้ำเสียจากแสงแดดออกไป กระตุ้นการสร้างเซลล์ผิวใหม่ทำให้ใบหน้าดูกระจ่างใสและขาวอย่างเป็นธรรมชาติ จุดด่างดำ รอยสิวและแผลเป็นจางลง หลังการขัดผิวให้ทาครีมบำรุงทำให้ผิวชุ่มชื้น เนียนนุ่ม ดูอ่อนเยาว์ ได้ผิวใหม่ที่แข็งแรงขึ้นอย่างเป็นธรรมชาติ
แท้จริงแล้วการแต่งหน้าไม่ใช่สิ่งไม่ดี ตราบเท่าที่คุณเลือกเครื่องสำอางคุณภาพสูงที่เหมาะกับสภาพผิวและตรวจสอบส่วนผสมที่ปลอดภัย ไม่เพียงช่วยดูแลสุขภาพผิวให้ดีขึ้นเท่านั้น แต่ยังเป็นเกราะป้องกันปัจจัยภายนอกที่ทำร้ายผิว ไม่ว่าจะเป็นอากาศที่ร้อนชื้น รังสี UV จากแสงแดด ฝุ่นละออง ควันพิษ มลภาวะและความสกปรกต่าง ๆ อาจทำร้ายผิวหน้าที่ไม่มีสิ่งใดปกป้องได้มากกว่าที่คิด